Kgethollo ya semorafe

Kgethollo ya semorafe ke tumelo ya gore dihlopha tša batho di na le dika tše di fapanego tša boitshwaro tšeo di sepelelanago le dika tšeo di abetšwego gomme di ka arolwa go ya ka go phagama ga morafe o mongwe. [ 1 ]   E ka bolela gape  ka  kgethollo, goba kganetšo yeo e lebišitšwego kgahlanong le batho ba bangwe ka gobane e le ba morafo o fapanego.  Mehuta ya sebjalebjale ya kgethollo ya semorafe gantši e theilwe dikgopolong tša leago tša diphapano tša thutaphedi magareng ga batho. Dipono tše di ka tšea sebopego sa ditiro tša leago,mekgwa goba ditumelo, goba ditshepedišo tša dipolitiki tšeo go tšona merafo e fapana fapana e beilwego maemong a phagamego goba a tlase  ka tlhago, go ithekgile ka dika tšeo go akanyetšwago gore di abelana,bokgoni goba dika. [ 2 ]  Go bile le maiteko a go dira gore ditumelo tša kgethollo ya semorafe di be molaong ka ditsela tša thutamahlale, tše bjalo ka kgethollo ya semorafe ya thutamahlale, tšeo ka bontši di bontšhitšwego gore ga di na motheo. Mabapi le ditshepedišo tša dipolitiki  tšeo di thekgago pontšho ya kgethollo goba go hloya mekgweng ya kgethollo goba melaong, dikgopolo tša kgethollo ya semorafe di ka akaretša dikarolo tša leago tšeo di sepeditsaago le tšona go swana le go rata ba ka ntle, lehloyo la batho ba ka go tswa ka ntle,go ba ba bangwe, karoganyo, maemo a tatelano ya maemo, le go phagama .

Le ge dikgopolo tša morafe le morafe di tšea e le tšeo di aroganego thutamahlaleng ya leago ya mehleng bo lehono, mareo  a mabedi a na le histori e telele ya go lekana tšhomišong e tsebegago le dipukung tša kgale tša go ruta mahlale  a tša leago. "Morafe" gantši o šomišwa ka kgopolo yeo e lego kgauswi le yeo ka setšo e akaretšago "morafe", karoganyo ya dihlopha tša batho yeo e beilrgo godimo ga dika tšeo di tše wa go e le tša bohlokwa goba tša tlhago go sehlopha (mohlala: leloko la borakgolokhukhu leo le abelanwago goba boitshwaro bjo bo abelanago). Kgethollo ya semorafe gantši di šomišwa go hlaloša kgethollo motheong wa morafe goba setšo,go sa šetšwe gore diphapano tše di hlalošwa bjalo ka semorafe. Go ya ka Tumelelano ya Ditšhaba tše Kopanego ya go Fediša Mehuta ka Moka ya Kgethollo ya Morafo, ga go na phapano magareng ga kgethollo yeo e ba kwago ke motheo wa morafo goba morafo, eupša gore mareo a na le ditlhaloso tše di fapanego tšeo di ka no se dumelelanego ka mehla. E dira ka mo go oketšegilego ka gore go phagama mo go theilwego phapanong ya morafo ke maaka go ya ka thutamahlale, go sola boitshwarong, ga go loka setšhabeng, e bile go kotsi. Kopano e ile ya bolela gape gore ga go na lebaka la go lokafatša kgethollo ya morafo, lefelong le lengwe le lengwe, ka kgopolo goba ka tirišo.